open-index/open-wikipedia-markdown huggingface dataset:
Rhett Lawrence

**Rhett Lawrence** er ein USA-amerikansk plateprodusent og låtskrivar. Gjennom karrieren har Lawrence delteke på innspelingar som har gjeve eit sal på over 225 millionar plater og medført til over 725 gull-, platina- og diamantplater verda over. Han har produsert, vore mentor og lansert karrieren til fem artsitar som har seld meir enn 350&nbsp;000&nbsp;000 plater verda over. 

Han vart først kjend for å ha produsert singelen «Vision of Love» for Mariah Carey. Han produserte og skreiv den første singelen til Kelly Clarkson etter ho vann American Idol, «Miss Independent», og han har skrive og produsert songar som «Request + Line» for The Black Eyed Peas med Macy Gray, «Never Be The Same Again» med Melanie C. frå The Spice Girls og Lisa «Left Eye» Lopes frå TLC, «Angel of Mine» av Monica og Eternal, «I Wanna Be the Only One» for Eternal, trommeloopen i Bee Gees sin «You Win Again», i tillegg til songar for Whitney Houston, June Pointer frå The Pointer Sisters, Crystal Lewis, Enrique Iglesias, Victoria Beckham, Paula Abdul med Ofra Haza, Selena, Earth, Wind and Fire, Little Richard, Philip Bailey, Gladys Knight, Hilary Duff, Jessica Simpson, 98 Degrees, Crystal Bernard,  Jon Anderson (Yes), Anderson Bruford Wakeman Howe,  Carola Häggkvist, BeBe & CeCe Winans og Kirk Franklin.

Før han vart produsent var Lawrence ein mykje nytta syntheziser-programmerar, arrangør og studiomusikar i Los Angeles og New York og somme av artistane han arbeidde med då var Michael Jackson, Van Halen, Crosby, Stills, Nash and Young, Stevie Wonder, Barbra Streisand, Billy Preston, Gladys Knight, Anderson Bruford Wakeman Howe (Yes), The Bee Gees, Roger Hodgson (Supertramp), Julio Iglesias, Belinda Carlisle, Richard Marx, Earth, Wind and Fire, Phil Keaggy, The Gap Band, The Dazz Band,  Chicago, Larry Carlton, George Benson og Earl Klugh, Boz Scaggs, Neil Diamond, David Foster, Andrae Crouch og Quincy Jones.

## Kjelder

**Denne artikkelen bygger på «[[:en:Rhett Lawrence|Rhett Lawrence]]» frå ,  den 30. oktober 2015.* 
*** oppgav desse kjeldene:*
Chicago 19

***Chicago 19*** er det sekstande studioalbumet til det amerikanske bandet Chicago, gjeve ut i 1988. Etter innspelinga av *[[Chicago 18]]* med David Foster, valde bandet å hovudsakleg arbeide med produsentane Ron Nevison og Chas Sandford for dette albumet. Selskapet deira Full Moon Records flytta til Reprise Records.

## Bakgrunn
Albumet fekk ei liknande mottaking som føregangaren og *Chicago 19* vart ein suksess på albumlista i USA og selde til platinaplate med fleire hitsinglar. Albumet inneheld «Look Away» (1. plassen), «I Don't Wanna Live Without Your Love» (3. plassen) og «You're Not Alone» (10. plassen). Ein lett remiksa versjon av Jason Scheff sinn «What Kind Of Man Would I Be?» (5. plassen) vart òg ein suksess seint i 1989 som ein del av *Greatest Hits 1982-1989* som kom då. Klaverspelaren og songaren Bill Champlin syng solovokal på dei tre hitsinglane på albumet. Bandet nytta seg av fleire låtskrivarar som ikkje var med i bandet, ein trend som starta på det førre albumet. Dei to første singlane vart skrivne av Diane Warren, og den tredje av briten Jimmy Scott.

Etter innspelinga av *Chicago 19*, slutta trommeslagaren Danny Seraphine i bandet, som hadde vore med i bandet sidan starten, 20 år tidlegare. Studiotrommisen Tris Imboden vart med i bandet på det neste albumet, *[[Twenty 1]]*.

## Innhald

*Chicago 19* (Full Moon/Reprise 25714) nådde 37. plassen på den amerikanske albumlista, og låg på lista i 42 veker. Albumet gjekk ikkje inn på lista i Storbritannia.

## Medverkande

### Chicago
*Bill Champlin – klaverinstrument, solo- & korvokal
*Robert Lamm – klaverinstrument, solo- & korvokal
*Lee Loughnane – trompet, blåsararrangement
*James Pankow – trombone, blåsararrangement
*Walter Parazaider –  saksofon
*Jason Scheff – bass, solo- & korvokal
*Danny Seraphine – trommer, perkusjon, programmering
*Dawayne Bailey – gitar, korvokal (touring)

### Andre musikarar
*Phillip Ashley, John Campbell & Charles Judge – klaverinstrument 
*Chas Sandford & Dann Huff – gitarar
*Mike Murphy – programmering, kubjølle, drum technichian
*Peter Kaye & Peter Maher – programmering
*Kiki Ebsen – programmering & klaverinstrument
*Efrain Toro – trommeprogrammering
*Paul Jamieson – trommeteknikar
*Tamara Champlin - korvokal
*Tim Feehan – korvokal på «Heart In Pieces»

## Produksjon
*Produsert av Ron Nevison (2,4,6,9) & Chas Sandford (1,3,5,7,8,10)
*Lydteknikar:  Ron Nevison (2,4,6,9), assistert av Bob Vogt, Nick Basich, Stan Katayama, Jeff Poe & Michael E. Hutchinson
*Lydteknikar:  Chas Sandford & Gary McGachan (1,3,5,7,8,10), assistert av Daren Chadwick
*Miksa av Greg Walsh, James Guthrie & Chas Sandford
*Produksjonsassistent til Ron Nevison: Deandra Miller
*Produksjonsassistent til Chas Sandford: Lisa M. Allen
*Plateomslag: Janet Levinson
*Dataillustrasjon: Jim Hillin for DeGraf/Wahrman Inc.
*Rettleiing: Howard Kaufman for Front Line Management

## Lister
**Album** - Billboard (USA)

**Singlar** - Billboard (USA)

## Kjelder

**Denne artikkelen bygger på «[[:en:Chicago 19|Chicago 19]]» frå ,  den 30. oktober 2015.* 
*** oppgav desse kjeldene:*

## Bakgrunnsstoff
*«Chicago 19» på discogs
Dawayne Bailey

**Dawayne Bailey** () er ein amerikansk gitarist som turnerte og spelte med Bob Seger & the Silver Bullet Band, Véronique Sanson og Chicago.

Bailwy spelte i bandet til Gerard McMahon tidleg i 1980-åra då han vart invitert til å spele med Bob Seger. Han start i midten av 80-åra sitt eige band kalla Private Parts som i 1986 gav ut *Dancing the Marmara*. Den tidlegare bandkollegaen Jason Scheff inviterte Bailey med i Chicago. Bailey turnerte og spelte med Chicago frå juli 1986 til januar 1995. 

Han har sidan gjeve ut fleire soloalbum. 

## Diskografi

## Kjelder

## Bakgrunnsstoff
*
Tamara Champlin

**Tamara Champlin** er ein USA-amerikansk songar-låtskrivar som byrja karrieren sin som studiomusikar i Houston i Texas, før ho flytta til Los Angeles.  SheHo har spelt med musikarar som Elton John, Leon Russell, Nicky Hopkins,  Andreas Carlsson, ektemannen Bill Champlin og sonen Will Champlin. 

## Kjelder

**Denne artikkelen bygger på «[[:en:Tamara Champlin|Tamara Champlin]]» frå ,  den 30. oktober 2015.* 
*** oppgav desse kjeldene:*



## Bakgrunnsstoff
* Tamara Champlin Offisiell nettstad
Tim Feehan

**Tim Feehan** () er ein kanadisk songar-låtskrivar, produsent, studioeigar og miksar. 

I 1986 vann Feehan ein låtskrivarkonkurranse sponsa av produsenten David Foster og flytta til Los Angeles. Debutalbumet *Tim Feehan* kom ut i 1987.

Tidleg i 1990-åra deltok Feehan på fleire prosjekt med David Foster og gav i 1996 ut albumet *Pray for Rain*. I 2000-åra har han samarbeid med musikarar som Brian McKnight, Boyz II Men, Bone Thugs-n-Harmony og Sergio Vallin frå den meksikanske supergruppa Mana.

Feehan har bidrege med songar i fjernsynsseriar som *[[Desperate Housewives]]*, *[[Brothers & Sisters (2006)|Brothers and Sisters]]*, *[[My Name Is Earl]]*, *[[Ugly Betty]]*, *[[TV-serien The Good Wife|The Good Wife]]*, *[[Boston Legal]]*, *[[Dexter]]*, *[[TV-serien Las Vegas|Las Vegas]]*, *[[The Hills]]*, *[[Entourage]]*, *[[TV-serien The City|The City]]*, *[[One Tree Hill]]*, *[[Norbit]]*, *[[TV-serien Greek|Greek]]*, *[[Numb3rs]]* og andre.

## Diskografi
### Album
**[[Footloose av Footloose|Footloose]]* - 1980
**[[Sneak Preview av Tim Feehan|Sneak Preview]]* - 1981
**[[Carmalita]]* - 1983
**[[Tim Feehan av Tim Feehan|Tim Feehan]]* (self-titled) - 1987
**[[Full Contact av Tim Feehan|Full Contact]]* - 1990
**[[Pray for Rain av Tim Feehan|Pray for Rain]]* - 1996
**[[Tracks I Forgot About]]* - 2003

## Kjelder

**Denne artikkelen bygger på «[[:en:Tim Feehan|Tim Feehan]]» frå ,  den 30. oktober 2015.* 
*** oppgav desse kjeldene:*
*Canadian Bands entry 
*JAM! Canadian Pop Encyclopedia



## Bakgrunnsstoff
*Diskografi på Blue Desert
I Don't Wanna Live Without Your Love

«**I Don't Wanna Live Without Your Love**» er ein song skriven av Diane Warren og Albert Hammond for gruppa Chicago og spelt inn for albumet deira *[[Chicago 19]]* (1988), med Bill Champlin på solovokal. Det var den første singelen frå albumet og han nådde tredjeplassen på den amerikanske ''Billboard'' Hot 100-lista. B-sida til singelen var «I Stand Up» skriven av Robert Lamm og Gerard McMahon.
 
## Kjelder

**Denne artikkelen bygger på «[[:en:I Don&#39;t Wanna Live Without Your Love|I Don&#39;t Wanna Live Without Your Love]]» frå ,  den 30. oktober 2015.* 
*** oppgav desse kjeldene:*



## Bakgrunnsstoff
*
We Can Last Forever

**«We Can Last Forever»** er ein song av den amerikanske gruppa Chicago frå albumet *[[Chicago 19]]* i 1988. Songen vart gjeven ut som singel i april 1989. 

Songen vart sungen av Jason Scheff og var skriven av Scheff og John Dexter. Songen gjorde det relativt bra og nådde 55. plassen på Hot 100-lista og 12. plassen på adult contemporary-lista i USA.

## Kjelder

**Denne artikkelen bygger på «[[:en:We Can Last Forever|We Can Last Forever]]» frå ,  den 30. oktober 2015.* 
*** oppgav desse kjeldene:*



## Bakgrunnsstoff
*
Look Away

«**Look Away**» er ein song frå 1988 av det amerikanske rockebandet Chicago. Han er skriven av Diane Warren og produsert av Ron Nevison. Det var den andre singelen frå albumet *[[Chicago 19]]*. Songen er sungen av Bill Champlin og toppa ''Billboard'' Hot 100 i to veker i desember 1988 og vart den tredje singelen deira som klarte dette, etter «If You Leave Me Now» (1976) og «Hard to Say I'm Sorry» (1982). «Look Away» var den sjuande Chicago-songen som nådde toppen av Adult Contemporary-lista Powerballaden vart rangert på toppen av årslista til *Billboard* Hot 100 i 1989.

I motsetnad til dei tidlegare hittane til Chicago, er ikkje songen dominert av blåsarar. Det var òg den første songen til bandet som nådde toppen av lista etter Peter Cetera slutta i gruppa i 1985.

## Innhald
;7" vinyl; kassett

## Lister

### Vekeslister

### Årslister

## Kjelder

**Denne artikkelen bygger på «[[:en:Look Away|Look Away]]» frå ,  den 30. oktober 2015.* 
*** oppgav desse kjeldene:*



## Bakgrunnsstoff
*
What Kind of Man Would I Be?

«**What Kind of Man Would I Be?**» er ein song skriven av Jason Scheff, Chas Sandford og Bobby Caldwell og spelt inn av bandet Chicago i 1988 for albumet *[[Chicago 19]]*. Scheff song solovokal.

Ein lett remiksa versjon av songen vart gjeven ut på samlealbumet *[[Greatest Hits 1982-1989]]* i 1989 og denne vart gjeven ut som singel. Songen nådde då femteplassen på den amerikanske ''Billboard'' Hot 100-lista den 24. februar 1990, og er så langt den siste singelen deira som klarte å nå topp 20 på Hot 100. 

Songen har meir blåsarar enn andre Chicago-singlar frå denne tida. 

## Lister

## Kjelder

**Denne artikkelen bygger på «[[:en:What Kind of Man Would I Be?|What Kind of Man Would I Be?]]» frå ,  den 30. oktober 2015.* 
*** oppgav desse kjeldene:*



## Bakgrunnsstoff
*
Mike Murphy

**Mike Murphy** () var ein USA-amerikansk msuikar. Han arbeidde fleire år med rockegruppa Chicago og var trommeslagaren på albumet deira *[[Chicago 19]]*.

I 1989 spelte han trommer med Bee Gees på verdsturneen deira.. 

## Kjelder

**Denne artikkelen bygger på «[[:en:Mike Murphy|Mike Murphy]]» frå ,  den 30. oktober 2015.* 
*** oppgav desse kjeldene:*
Efrain Toro

**Efraín Toro** er ein puertoricansk perkusjonist og perkusjonslærar ved Musicians' Institute i Los Angeles. Han har skrive fleire bøker om rytme.

Han har spelt med mange artistar som Crosby, Stills og Nash og Emil Richards 

### Bøker
**All of Rhythm*
**For Your Hands Only*
**2/3 or Not 2/3*
**The Odd in You*
**Three Strokes You're In*

## Kjelder

**Denne artikkelen bygger på «[[:en:Efrain Toro|Efrain Toro]]» frå ,  den 30. oktober 2015.* 
*** oppgav desse kjeldene:*



## Bakgrunnsstoff
*Offisiell nettstad
* Rhythm Line Institute Rhythm Line Institute
You're Not Alone av Chicago

«**You're Not Alone**» er ein song skriven av Jim Scott og spelt inn av bandet Chicago i 1988 for albumet *[[Chicago 19]]*, med Bill Champlin på solovokal. Då han vart gjeven ut som singel tidleg året etter nådde han 10. plassen på den amerikanske ''Billboard'' Hot 100.

Det finst to versjonar av songen. Den originale albumversjonen har ikkje med gitarpartiet ein kan høyre på singelversjonen. 

## Kjelder

**Denne artikkelen bygger på «[[:en:You're Not Alone (Chicago song)|You're Not Alone (Chicago song)]]» frå ,  den 30. oktober 2015.* 
*** oppgav desse kjeldene:*



## Bakgrunnsstoff
*
Greatest Hits 1982–1989

***Greatest Hits 1982–1989*** er det tredje *greatest hits*-albumet og det 20. albumet totalt, av det amerikanske bandet Chicago, gjeve ut av Full Moon/Reprise Records den 21. november 1989. Det dekkte tida frå *[[Chicago 16]]* i 1982 til *[[Chicago 19]]* i 1988.

Ei liknande samling kalla ***The Heart of... Chicago*** vart gjeve ut i land utafor Nord-Amerika, med eit anna innhald og fire songar som opphavleg vart gjeve ut på Columbia.

## Innhald (USA)

### Internasjonal versjon (''The Heart of... Chicago'')

## Lister

### Album
;Greatest Hits 1982–1989

;The Heart of... Chicago

### Singlar

## Kjelder

**Denne artikkelen bygger på «[[:en:Greatest Hits 1982–1989|Greatest Hits 1982–1989]]» frå ,  den 30. oktober 2015.* 
*** oppgav desse kjeldene:*
Group Portrait

***Group Portrait*** er eit samlealbum av det amerikanske bandet Chicago, gjeve ut i 1991 av Columbia Records og Legacy Recordings og sidan av Chicago Records. Det inneheld hittar og albumspor frå dei første fjorten albuma til bandet, inkludert sjeldne spor. 

*Group Portrait* skil seg frå dei andre offisielle samlealbuma til bandet og fekk ikkje eit nummer i tittelen. 

## Innhald (USA

## Kjelder

**Denne artikkelen bygger på «[[:en:Group Portrait|Group Portrait]]» frå ,  den 30. oktober 2015.* 
*** oppgav desse kjeldene:*
Kokolith

**Kokolith** er eit blandingsprodukt av gips iblanda kokosfiber (frå kokosnøttskal). Materialet vart nytta som byggjemateriale for lettveggar i første halvdel av 1900-talet, og vart mellom anna nytta i Danmark i såkalla «vandrekirker», mellombelse kyrkjebygningar som skulle rivast eller flyttast når det vart bygd permanent kyrkjebygning på staden. Til dømes vart dette materialet nytta i den mellombelse Blågårds Kirke som vart bygd i 1905 i Blågårdens Sogn i København, teikna av Martin Nyrop, og i den mellombelse Aldersro Kirke i Aldersrogade i København, som tidlegare hadde vore mellombels kyrkje i Mariendals Sogn, teikna av Aage Bugge, og flytt til Aldersro i 1908, der ho seinare vart erstatta av den permanente Taksigelseskirken i Jagtvej på Østerbro i København i 1927.

## Sjå òg
*Kokkolitt
Chasin' the Wind

«**Chasin' The Wind**» er ein song skriven av Diane Warren og spelt inn av bandet Chicago for studioalbumet *[[Twenty 1]]* i 1991. Bill Champlin syng på songen. Songen vart produsert av Ron Nevison og miksa av Humberto Gatica. Songen var den første singelen frå albumet og kom ut i januar 1991. B-sida til singelen var «Only Time Can Heal The Wounded». «Chasin' The Wind» nådde lista i USA og klatra til 13. plassen på Hot Adult Contemporary Tracks-lista og 39. plassen på Billboard Hot 100.

## Kjelder

**Denne artikkelen bygger på «[[:en:Chasin&#39; the Wind|Chasin&#39; the Wind]]» frå ,  den 30. oktober 2015.* 
*** oppgav desse kjeldene:*



## Bakgrunnsstoff
*
Night & Day Big Band

***Night & Day: Big Band*** er det attande studioalbumet til det amerikanske bandet Chicago, og det 22. totalt, gjeve i 1995. Albumet fokuserer på klassisk storband og swingmusikk.

Chicago drog frå Reprise Records og starta sitt eige selskap, Chicago Records, for å distribuere musikken sin. 

Med produsenten Bruce Fairbairn spelte Chicago inn *Night & Day: Big Band* frå seint i 1994 til tidleg 1995 og gav det ut i mai.  Sjølv om Bruce Gaitsch spelar gitar på innspelingane, var det etter kvart Keith Howland som tok over som gitarist i Chicago. Joe Perry frå Aerosmith vart henta inn for å spele ein solo på «Blues in the Night».

Albumet nådde 90. plassen på *[[Billboard 200|Billboard]]* 200.

## Innhald

## Medverkande

### Chicago
*Bill Champlin - klaverinstrument, gitar, vokal
*Bruce Gaitsch - gitar
*Tris Imboden - trommer, munnspel
*Robert Lamm - klaverinstrument, vokal
*Lee Loughnane - trompet, flygelhorn, blåsararrangement
*James Pankow - trombone, blåsararrangement
*Walter Parazaider - treblåseinstrument
*Jason Scheff - bassgitar, vokal

*Vokalarrangement av Bill Champlin, Robert Lamm & Jason Scheff

### Andre medverkande
*Luis Conte - perkusjon
*Jack Duncan - perkusjon på «Night and Day»
*Sal Ferreras - perkusjon på «Night and Day»
*The Gipsy Kings (Nicolas Reyes & Patchai Reyes) - vokal og gitarar på «Sing, Sing, Sing»
*Jade - vokal på «Dream a Little Dream of Me»
*Joe Perry - gitarsolo på «Blues In The Night»
*Paul Shaffer - piano på «Dream a Little Dream of Me»
*Bruce Fairbairn - trompetsolo på «Chicago»
*Tonino Baliardo - sologitar på «Sing, Sing, Sing»
*Shelly Berg - orkestrering
*Shelly Berg & Bill Watrous - storbandarrangement

### Produksjon
*Produsert av Bruce Fairbairn
*The Gipsy Kings medprodusert av Gerard Prevost
*John Kalodner – John Kalodner
*Lydteknikar og miksa av Erwin Musper
*Andre lydteknikar – Mike Plotnikoff
*Assisterande lydteknikarar – Delwyn Brooks og Robbes Stieglitz 
*Mastra av Bernie Grundman
*Plateomslag – Larry Vigon
*Design – Larry Vigon og Brian Jackson
*Fotografi – Hugh Kretschmer 
*Foto inne – Guy Webster

## Kjelder

**Denne artikkelen bygger på «[[:en:Night &#38; Day Big Band|Night &#38; Day Big Band]]» frå ,  den 31. oktober 2015.*
Gipsy Kings

**Gipsy Kings** er ei gruppe musikarar frå Arles og Montpellier sør i Frankrike som syng på spansk med ein andalusisk dialekt. 

Sjølv om gruppemedlemmane var fødde i Frankrike, er foreldra deira hovudsakleg ''gitanos'', spanske romfolk som flykta frå Catalonia under den spanske borgarkrigen i 1930-åra. Dei er kjend for å spele katalansk rumba, ein type pop som kjem frå tradisjonell flamencomusikk til verda. Gruppa kalla seg opphavleg **Los Reyes**. 

Musikken deira har ein særleg rumba flamenca-stil påverka av pop og mange av songane til the Gipsy Kings høver til selskapsdans som salsa og rumba. Musikken deira har blitt skildra som ein stad der «spansk flamenco og sigøynerrapsodi møter salsafunk».

## Medlemmar
The Gipsy Kings består av to familiar: Reyes og Baliardo. Dei er nevøar av Manitas de Plata .

* Nicolas Reyes : grunnleggjar, frontmann og songar, son av Jose Reyes
* Francis (Canute) Reyes: vokal, gitar, son av Jose Reyes
* Andre Reyes: vokal, gitar, son av Jose Reyes
* Patchai Reyes: vokal, gitar, son av Jose Reyes 
* Tonino Baliardo: grunnleggjar, sologitarist
* Diego Baliardo: gitar
* Paco Baliardo: gitar

Chico Bouchikhi, svigersonen til Jose Reyes, var òg medlem av gruppa, men slutta etter albumet *Mosaic* for å danne bandet Chico & The Gypsies.

## Diskografi
### Album
*1982: *[[Allegria]]*
*1983: *[[Luna de Fuego]]* 
*1987: *[[Gipsy Kings av Gipsy Kings|Gipsy Kings]]* 
*1989: *[[Mosaïque]]* 
*1991: *[[Este Mundo]]* 
*1993: *[[Love and Liberté]]* 
*1995: *[[Estrellas]]* 
*1996: *[[Tierra Gitana]]* 
*1997: *[[Compas av Gipsy Kings|Compas]]* 
*2001: *[[Somos Gitanos]]*
*2004: *[[Roots av Gipsy Kings|Roots]]*
*2006: *[[Pasajero av Gipsy Kings|Pasajero]]*
*2013: *[[Savor Flamenco]]* - 

;Konsertalbum
*1992: *[[Live av Gipsy Kings|Live]]* 
*2014: *Gipsy Kings Live*

### Singlar

## Kjelder

**Denne artikkelen bygger på «[[:en:The Gipsy Kings|The Gipsy Kings]]» frå ,  den 31. oktober 2015.* 
 

## Bakgrunnsstoff
* 
* 
*
Musikkgruppa Jade

**Jade** er eit USA-amerikansk hiphop-soul-band som var aktiv i 1990-åra. Gruppa består av Tonya Kelly, Joi Marshall og Di Reed. I løpet av den korte karrieren gav dei ut to studioalbum og eit konsertalbum, og ei rekkje populære R&B-singlar. 

Di Reed er i dag kjend som vokalist for Rod Stewart og har spelt med mange kjende artistar, som Stevie Wonder, Smokey Robinson, Christina Aguilera, Elton John, Gwen Stefani, og mange andre.

Tonya Kelly og Joi Marshall har i nyare tid henta inn vokalisten Myracle Holloway og syng framleis med Jade. 

## Diskografi

### Studioalbum

### Konsertalbum

### Singlar

## Kjelder

**Denne artikkelen bygger på «[[:en:Jade (American group)|Jade (American group)]]» frå ,  den 31. oktober 2015.* 
*** oppgav desse kjeldene:*

## Bakgrunnsstoff
*
Joe Perry

**Anthony Joseph «Joe» Perry** () er sologitarist og korvokalist og stundom solovokalist, og låtskrivar for rockebandet Aerosmith. Han vart av *[[Rolling Stone]]* rangert på 84. plassen på lista deira over dei 100 beste gitaristane gjennom tidene. I 2001 vart han innlemma i Rock and Roll Hall of Fame som ein del av Aerosmith, og i 2013 fekk Perry og låtskrivarpartnaren Steven Tyler ASCAP Founders Award og vart innlemma i Songwriters Hall of Fame. 

## Diskografi

### Med The Joe Perry Project
**[[Let the Music Do the Talking]]* (1980)
**[[I've Got the Rock'n'Rolls Again]]* (1981)
**[[Once a Rocker, Always a Rocker]]* (1983)
**[[The Best of The Joe Perry Project]]* (1999)

### Solo
**[[Joe Perry av Joe Perry|*Joe Perry*]]* (2005)
**[[Have Guitar, Will Travel av Joe Perry|Have Guitar, Will Travel]]* (2009)
**[[Joe Perry's Merry Christmas]]* (2014)

## Kjelder

**Denne artikkelen bygger på «[[:en:Joe Perry (musician)|Joe Perry (musician)]]» frå ,  den 31. oktober 2015.* 
*** oppgav desse kjeldene:*


## Bakgrunnsstoff

*
*Aerosmith sin offisielle nettstad
*Joe Perry's Rock Your World - Perry's hot sauce-merke
Paul Shaffer

**Paul Allen Wood Shaffer** () er ein kanadisk-amerikansk songar, skodespelar, stemmeskodespelar, forfattar, komikar og multi-instrumentalist som er mest kjend som bandleiar og sidekick for David Letterman under både *[[Late Night with David Letterman]]* (1982–1993) og *[[Late Show with David Letterman]]* (1993–2015).

Shaffer byrja karrieren sin i 1972 då Stephen Schwartz inviterte han til å vere musikalsk leiar for Toronto-produksjonen av *[[Godspell]]*. Han spelte så piano for Schwartz-showet på Broadway, *[[The Magic Show]]* i 1974, og vart så medlem av husbandet til *[[Saturday Night Live]]* (*SNL*) frå 1975 til 1980. Shaffer deltok òg ofte i sketsjane i showet. 

Shaffer har òg spelt med mange andre artistar, som Donald Fagen, Ronnie Wood, Grand Funk Railroad, Diana Ross, B.B. King, Asleep at the Wheel, Cyndi Lauper, Carl Perkins, Yoko Ono, Blues Traveler, Jeff Healey, Cher, Chicago, Luba, George Clinton, Bootsy Collins, Nina Hagen, Robert Plant, Peter Criss, Scandal, Brian Wilson, Warren Zevon, Lew Soloff, Lou Marini og Earl Scruggs. I 1982 var han medlåtskrivar på «It's Raining Men» med Paul Jabara. Dette vart ein særs populær singel for The Weather Girls i 1984.

## Diskografi
*1989: *Coast to Coast*
*1993: *The World's Most Dangerous Party*

## Kjelder

**Denne artikkelen bygger på «[[:en:Paul Shaffer|Paul Shaffer]]» frå ,  den 31. oktober 2015.* 


## Bakgrunnsstoff
*Paul Shaffer Bio på CBS – ''Late Show''
*
*Paul Shaffer på NNDB
Robbie Buchanan

**Robbie Buchanan** () er ein kanadisk klaverspelar, låtskrivar, arrangør og produsent. 

I 1978 byrja Buchanan karrieren som pianist i Bette Midler-filmen *[[filmen The Rose |The Rose]]*. Buchanan drog òg på turné med Midler. Etter ein kort perideo i 1980 med bandet Maxus, vart Buchanan fulltids studoimusikar. Frå då spelte han med mange artistar som Bryan Adams, Christina Aguilera, Paul Anka, Philip Bailey, George Benson, Clint Black, Laura Branigan, Christopher Cross, Cher, Neil Diamond, Celine Dion, Bryan Duncan, Aretha Franklin, Chaka Khan, Amy Grant, Raven-Symoné, Kim Hill, Roger Hodgson, Amy Holland, Whitney Houston, Enrique Iglesias, Julio Iglesias, James Ingram, The Isley Brothers, Jewel, Elton John, Phil Keaggy, Stacy Lattisaw, Crystal Lewis, Kenny Loggins, The Manhattan Transfer, Luis Miguel, Aaron Neville, Stevie Nicks, Kazumasa Oda, Dolly Parton, Sam Phillips, Diana Ross, Richie Sambora, Dusty Springfield, Ringo Starr, Steely Dan og spelt i filmar som *[[Ghostbusters]]*, *[[filmen Aladdin|Aladdin]]* og andre. 

## Kjelder

**Denne artikkelen bygger på «[[:en:Robbie Buchanan|Robbie Buchanan]]» frå ,  den 30. oktober 2015.* 


## Bakgrunnsstoff
*
*Heimesida til Robbie Buchanan
Tris Imboden

**Gregory Tristan «Tris» Imboden** () er ein USA-amerikansk trommeslagar, mest kjend som trommis i musikkgruppa Chicago.

Imboden har òg spelt med artistar som Neil Diamond, Kenny Loggins, Firefall, Richard Marx, Steve Vai, Roger Daltrey og Crosby, Stills & Nash. Som turnémusikar har han spelt med Kenny Loggins, Al Jarreau, Chaka Khan, Firefall, Cock Robin, Michael McDonald, Los Lobotomys og andre. 

## Diskografi

## Kjelder

**Denne artikkelen bygger på «[[:en:Tris Imboden|Tris Imboden]]» frå ,  den 30. oktober 2015.* 
 

## Bakgrunnsstoff
* 
*
Bruce Fairbairn

**Bruce Earl Fairbairn** () var ein kanadisk musikar og plateprodusent frå Vancouver. Han var aktiv som produsent frå 1976 til 1999. Av dei mest populære produksjonane hans finn ein *[[Slippery When Wet]]* og *[[New Jersey av Bon Jovi|New Jersey]]* av Bon Jovi, *[[Permanent Vacation av Aerosmith|Permanent Vacation]]*, *[[Pump av Aerosmith|Pump]]* og *[[Get a Grip]]* av Aerosmith, og *[[The Razors Edge av AC/DC|The Razors Edge]]* av AC/DC, som alle selde minst fem millionar eksemplar kvar. Han var opphavleg trompetist og starta karrieren sin som plateprodusent for det kanadiske rockebandet Prism. Han har vunne den kanadiske Juno-prisen for årets produsent tre gonger. Han har produsert album for artistar som Loverboy, Blue Öyster Cult, Bon Jovi, Poison, Aerosmith, AC/DC, Scorpions, Van Halen, Chicago, The Cranberries, INXS, KISS og Yes. 

## Produksjonsdiskografi
*1977: Prism - *[[Prism av Prism|Prism]]*
*1978: Prism - *[[See Forever Eyes]]*
*1979: Prism - *[[Armageddon av Prism|Armageddon]]*
*1980: Prism - *Young and Restless*
*1980: Loverboy - *[[Loverboy av Loverboy|Loverboy]]* (2x Platina)
*1980: The Skids - *[[Days in Europa]]* (Second Version)
*1981: Loverboy - *[[Get Lucky av Loverboy|Get Lucky]]* (4x Platina)
*1982: Strange Advance - *[[Worlds Away av Strange Advance|Worlds Away]]*
*1983: Blue Öyster Cult - *[[The Revölution by Night]]*
*1983: Loverboy - *[[Keep It Up]]* (2x Platina)
*1984: Krokus - *[[The Blitz av Krokus|The Blitz]]* (Gold)
*1984: Fast Forward - *[[Living in Fiction]]*
*1985: Black n' Blue - *[[Without Love av Black N Blue|Without Love]]*
*1985: Honeymoon Suite - *[[The Big Prize]]*
*1986: Bon Jovi - *[[Slippery When Wet]]* (12x Platina)
*1987: Aerosmith - *[[Permanent Vacation]]* (5x Platina)
*1987: Rock and Hyde - *[[Under the Volcano av Rock and Hyde|Under the Volcano]]*
*1987: Loverboy - *[[Wildside av Loverboy|Wildside]]* (Gold)
*1988: Dan Reed Network - *Dan Reed Network*
*1988: Bon Jovi - *[[New Jersey av Bon Jovi|New Jersey]]* (7x Platina)
*1989: Aerosmith - *[[Pump av Aerosmith|Pump]]* (7x Platina)
*1989: *[[Stairway to Heaven/Highway to Hell]]*
*1989: Gorky Park - *[[Gorky Park av Gorky Park|Gorky Park]]*
*1990: AC/DC - *[[The Razors Edge]]* (5x Platina)
*1990: Paul Laine - *Stick it in Your Ear*
*1990: Poison - *[[Flesh & Blood av Poison|Flesh & Blood]]* (3x Platina)
*1991: Dan Reed Network - *The Heat*
*1991: AC/DC - *[[Live av AC/DC|Live]]* (3x Platina)
*1993: Aerosmith - *[[Get a Grip]]* (7x Platina)
*1993: Scorpions - *[[Face the Heat]]*
*1994: Jackyl - *[[Push Comes to Shove]]* (Gold)
*1995: Van Halen - *[[Balance av Van Halen|Balance]]* (3x Platina)
*1995: Chicago - *[[Night & Day Big Band|Night and Day: Big Band]]*
*1996: The Cranberries - *[[To the Faithful Departed]]* (2x Platina)
*1997: INXS - *[[Elegantly Wasted]]*
*1998: KISS - *[[Psycho Circus]]* (Gold)
*1998: Atomic Fireballs - *[[Torch This Place]]*
*1999: Yes - *[[The Ladder av Yes|The Ladder]]*

## Kjelder


**Denne artikkelen bygger på «[[:en:Bruce Fairbairn|Bruce Fairbairn]]» frå ,  den 31. oktober 2015.*
Chicago (That Toddlin' Town)

«**Chicago**» er ein populær song skriven av Fred Fisher og publisert i 1922. Det originale notearket omtalte songen som «Todd'ling» eller «Toddling.» Songen er blitt spelt inn av mange artistar, men den mest kjende versjonen er av Frank Sinatra. Ei linje nemner at evangelisten Billy Sunday ikkje klarte å stenge ned Chicago.

Songen er nytta i H.C. Potter-filmen frå 1939, *[[The Story of Vernon and Irene Castle]],* med Ginger Rogers og Fred Astaire. Han vart seinare spelt av Sinatra i ein film frå 1957 han sjølv spelte i, *[[The Joker Is Wild]].* Songen vart òg nytta under opninga og rulleteksten til filmen *Roxie Hart* frå 1942 med Ginger Rogers og Adolphe Menjou.

## Innspelingar

*Jamey Aebersold
*Ann-Margret
*George Barnes
*Luis Barreiro
*Count Basie
*Laura Benanti - *[[The Playboy Club]]*
*Tony Bennett
*Pierre Blanchard
*Claude Bolling
*Boston Pops Orchestra
*Dave Brubeck
*John Bunch
*Benny Carter
*Chicago - *[[Night and Day: Big-Band]]* (1995)
*Rosemary Clooney
*Graham Dalby & the Grahamophones
*Sammy Davis Jr.
*Jimmy Dorsey
*Tommy Dorsey
*John Eaton
*Duke Ellington
*Bob Florence
*Pete Fountain
*Sergio Franchi (på italiensk) i 1964
*Bud Freeman
*Jackie and Roy
*Judy Garland på *Judy at Carnegie Hall* (1961)
*The Georgians (1922)
*Harry Goldson
*Nat Gonella & His Georgians 
*Benny Goodman
*Stéphane Grappelli
*Coleman Hawkins
*Earl Hines
*Mimi Hines
*Franz Jackson
*Milt Jackson
*Jazzbo's Carolina Serenaders
*Jive Bunny & the Mastermixers

*Al Jolson
*Greetje Kauffeld
*François Laudet
*Lead Belly
*Joe Lovano
*Billy May
*Dudley Moore
*Jack Mudurian
*Bill O'Connell
*Anita O'Day
*Original Piano Trio
*Oscar Peterson
*Louis Prima
*Quintet of the Hot Club of France
*Lou Rawls
*Django Reinhardt
*Buddy Rich
*Tony Sandler
*Bob Scobey
*The Sentimental Strings
*John Serry sr. and his ensemble
*Screeching Weasel
*Ray Sherman
*Victor Silvester
*Frank Sinatra - *[[Come Fly with Me av Frank Sinatra|Come Fly with Me]]* (1962)
*Muggsy Spanier
*The Starlite Orchestra
*Wally Stott and his Orchestra
*Barbara Sutton Curtis
*George Holmes Tate
*Gary Tesca
*Rufus Wainwright - *[[Rufus Does Judy at Carnegie Hall]]* (2007)
*Paul Whiteman and His Orchestra
*World's Greatest Jazz Band
*Wurlitzer Band Organ
*Wurlitzer Model 165 Band Organ

## Konsertopptak
* Green Day under ein konsert i Chicago den 13. juli 2009
* Sergio Franchi i 1965 for RCA Victor, *Live at The Coconut Grove*
* CM Punk i 2011 på *Monday Night Raw*

## Kjelder

**Denne artikkelen bygger på «[[:en:Chicago (That Toddlin' Town)|Chicago (That Toddlin' Town)]]» frå ,  den 31. oktober 2015.* 
*** oppgav desse kjeldene:*


## Bakgrunnsstoff
* Notar
Songen Caravan (1936)

«**Caravan**» er ein jazzstandard skriven av Juan Tizol og først framført av Duke Ellington i 1936. Irving Mills skreiv ein tekst til songen som sjeldan vert framført. Den eksotiske lyden interesserte exotica-musikarar som Martin Denny, Arthur Lyman og Gordon Jenkins, som alle spelte songen. Woody Allen nytta songen i to av filmane sine, *[[filmen Alice (1990)|Alice]]* og *[[filmen Sweet and Lowdown|Sweet and Lowdown]]*. Songen er mykje nytta i filmen *[[filmen Whiplash (2014)|Whiplash]]* som ein viktig del av plottet. The Mills Brothers spelte inn ein acapellaversjon av songen, der dei syng instrumentpartia med stemmene sine, og Johnny Mathis spelte inn songen i 1956. Det finst meir enn 350 forskjellige innspelingar av songen av orkesteret til Duke Ellington.

## Originalinnspelinga

Den første versjonen av songen vart spelt inn i Hollywood i 1936, framført som ein instrumental av Barney Bigard and his Jazzopators. To opptak vart spelt inn og det første (Variety VA-515-1) vart publisert. Bandmedlemmane var: 
* Cootie Williams - trompet
* Juan Tizol - trombone
* Barney Bigard - klarinett
* Harry Carney - barytonsaksofon
* Duke Ellington - piano
* Billy Taylor - bass
* Sonny Greer - trommer

Alle var medlemmar av Duke Ellington Orchestra, som ofte delte seg i mindre kombinasjonar for å spele inn songar under forskjellige namn. 

## Kjelder

**Denne artikkelen bygger på «[[:en:Caravan (1936 song)|Caravan (1936 song)]]» frå ,  den 31. oktober 2015.* 
*** oppgav desse kjeldene:*
Goody Goody

**«Goody Goody»** er ein popsong skriven av Matty Malneck i 1936 med tekst av Johnny Mercer.

Benny Goodman and his Orchestra (med vokalisten Helen Ward) spelte inn songen. Frankie Lymon spelte songen på fjernsyn fleire gonger, mellom anna i 1957 på *The Ted Steele Show*. Han hadde òg ein hit med ei innspeling av songen i USA, då han nådde 20. plassen det året og 24. plassen i Storbritannia. Han vart gjeven ut av gruppa hans, the Teenagers, men var i røynda ei soloinnspeling. 

Shelley Winters-rolla i Curtis Harrington-thrilleren *[[What's the Matter with Helen?]]* frå 1971 spelar songen mot slutten av songen. 

Songen vart framført av 'Wayne & Wanda' i ein episode av *[[The Muppet Show]]*.

Chicago spelte inn songen i 1995 for storband-albumet deira *Night and Day.* 

Ei innspeling av BBC Dance Orchestra vart nytta i filmen *[[The Water Horse: Legend of the Deep]]* (2007).

Bobby Rydell spelar songen på konsertane sine (Las Vegas, 2015).

## Kjende innspelingar
* Bob Crosby - 1936 
* Teddy Stauffer & the Original Teddies (1936)
* Julie London - *[[Julie Is Her Name, Volume II]]* (1955)
* Frankie Lymon - Single - 1957-07: Gee 1039  (1957)
* Ella Fitzgerald - *[[Ella at the Opera House]]* (1957), *[[Get Happy! (Ella Fitzgerald album)|Get Happy!]]* (1959)
* Della Reese - *Della* (1960)
* Frank Sinatra - *[[Sinatra and Swingin' Brass]]* (1962)
* Chicago - *[[Night & Day Big Band]]* (1995)
* Camille O'Sullivan - performed the song, with Will Young, in the 2005 Academy Award- and Golden Globe-nominated film *[[Mrs. Henderson Presents]]* starring Dame Judi Dench, Bob Hoskins og Will Young.  The movie's soundspor was nominated for the BAFTA Award for Best Film Music.
* Marina Xavier - *Where Do You Start?* (2010)
* Tony Bennett og Lady Gaga - *[[Cheek to Cheek av Tony Bennett|Cheek to Cheek]]* (2014)

## Kjelder

**Denne artikkelen bygger på «[[:en:Goody Goody|Goody Goody]]» frå ,  den 31. oktober 2015.* 
*** oppgav desse kjeldene:*
Olav Benum

**Olav Benum** () var ein norsk gardbrukar, agronom og politikar frå Beitstad i Nord-Trøndelag. Han var stortingsrepresentant for Venstre frå 1945 til 1961, og fylkesordførar i Nord-Trøndelag 1966–67.

Benum var son til ein folkehøgskulestyrar, og gjekk sjølv Namdal folkehøgskole 1914–15, Mære landbruksskole 1915–17 og vart i 1919 utdanna sivilagronom frå Noregs landbrukshøgskule. Deretter var han gardsstyrar og timelærar ved Namdal folkehøgskole, og åra 1924-29 oppkjøpar for Statens kornforretning. I 1932 tok han over garden Havik i Vemundvik ved Namsos. Seinare var han fylkesagronom i Nord-Trøndelag 1941–42 og 1945–62.

Benum var ordførar i Vemundvik i åra 1938–41 og 1945. Under andre verdskrigen sat han ei kort tid fengsla av den tyske okkupasjonsmakta. Han flykta så til Sverige, der han 1942-25 arbeidde ved Den norske legasjon i Stockholm.

I 1945 vart han vald inn på Stortinget frå Nord-Trøndelag, der han hadde fast plass til 1961. Heile  tida han var tingmann, var han medlem av landbrukskomitéen.

Benum var fylkesvaraordførar i Nord-Trøndelag i 1963, og medlem av Namsos bystyre 1963–71. Etter at Johan A. Vikan vart formann i Norges Bondelag i 1966, tok Benum over som fylkesordførar, ein posisjon han hadde ut året 1967.

Frå 1959 var Benum riddar av 1. klasse av St. Olavs Orden.

## Kjelder
*Stortingsbiografi
Theodor Broch

**Peter Theodor Broch** () var ein norsk jurist og politikar frå Oslo.

Broch arbeidde som journalist frå 1922 og var medarbeidar i «Mot Dag» i tida 1923-30. Han tok juridisk embetseksamen i 1927. Frå 1930 arbeidde han som sakførar i Narvik fram til invasjonen i Noreg i 1940. I åra frå 1934 til 1940 var han ordførar i Narvik. Han var arrestert i 1940 av den tyske okkupasjonsmakta, men rømde og kom seg til USA via Sverige of Sovjetunionen. I Nord-Amerika arbeidde han med å fremje Noregs sak, gav i 1942 ut boka *The Mountains Wait* (*Fjellene venter*, 1946). Frå 1942 til -44 var han i England. Major Broch var frå november 1944 til krigsslutt i 1945 med i den norsk militærstaben utplassert i Finnmark.

Hausten 1945 vart Broch vald til stortingsrepresentant for kjøpstadene i Nordland, Troms og Finnmark. På Stortinget representerte han Arbeidarpartiet og var medlem av kommunalkomiteen. Han trekte seg tilbake etter ein stortingsperiode.

Frå 1949 til 1973 var Broch rådmann i Tønsberg kommune. Sidan arbeidde han som advokat for framandarbeidarar i Oslo. Broch var med på å stifte Norsk-Pakistansk forening, og var formann i foreininga frå starten i 1978 til 1981.

Broch vart tildelt Deltakarmedaljen i 1945 og Order of the British Empire i 1975.

## Kjelder
*
Crystallize

«**Crystallize**» er ein song av den australske songaren Kylie Minogue. Songen var skriven av Minogue, Dev Hynes og Scott Hoffman (Babydaddy frå Scissor Sisters).

## Listeplasseringar og sal
I Storbritannia nådde «Crystallize» nummer 60 på UK Singles Chart med sal av over 3&nbsp;200 eksemplar, men fall ut av den Top 100 den neste veke. Songen nådde den Top 40 i Belgia i regionen Flandern, og i Spania nådde sangen 44. plassen på Top 50. Men songen var mindre vellukka i Irland og Frankrike og nådde berre nummer 88 og nummer 139 høvesvis.

## Topplisteplasseringar

## Utgjevingshistorie

## Kjelder
**Denne artikkelen bygger på «[[:en:Crystallize (Kylie Minogue song)|Crystallize (Kylie Minogue song)]]» frå , den 31. oktober 2015.*  
** oppgav desse kjeldene:*

## Bakgrunnsstoff
*Den offisielle nettsida til Minogue
Chocooropendola

**Chocooropendola** (*Psarocolius cassini*) er ein fugl i trupialfamilien.
Han lever i eit avgrensa område i nordlege Stillehavsregionen i Colombia.
Arten har naturleg habitat i subtropiske eller tropiske fuktige låglandsskogar, som er truga av øydelegging.

## Skildring
Hannfuglen er ca. 46,5&nbsp;cm  i kroppslengd, hoa er litt mindre, ca. 40&nbsp;cm. Denne fuglen liknar mykje svartoropendola (*Psarocolius guatimozinus*) i utsjånad, begge er i stor grad svarte med kastanjebrune oversider, men flekkene av berr hud på kinna er rosa hos chocooropendola, skuldrene og vengene er meir raudbrune og kroppssidene er heller meir kastanjefarga. Begge har sitrongul hale med smalare svarte sentralfjører.

Denne arten er endemisk for eit område ved foten av fjellkjeda Serranía del Baudó i Chocó-departementet og litt inn i nordvestre Antioquia-departementet i Colombia. Arealet av utbreiingsområdet er berekna til 4&nbsp;570 km2.

Den internasjonale naturvernorganisasjonen (IUCN) har vurdert vernestatusen for Chocooropendola som sterkt truga. Grunngjevinga er både den litle bestanden som er kjent, og degradering av habitatet som som følgje av avskoging, etablering av palmeoljeplantasjar, jordbruksverksemd og vegbygging. Det finst eit grovt estimat på den totale populasjonen på mellom 1000 og 2500 individ, og bestanden vil venteleg minke.

## Kjelder

**Denne artikkelen bygger på «[[:en:Baudo Oropendola|Baudo Oropendola]]» frå ,  den 1. november 2015.*  
  

*BirdLife International (2015) Species factsheet: *[http://www.birdlife.org/datazone/species/factsheet/22724010 Psarocolius cassini]*. Henta frå http://www.birdlife.org den 1. november 2015

;Referansar

## Bakgrunnsstoff

* Fraga, R. (2011). *[http://www.hbw.com/node/62244 Baudo Oropendola (Psarocolius cassini)]* In: del Hoyo, J., Elliott, A., Sargatal, J., Christie, D.A. & de Juana, E. (eds.) (2015). Handbook of the Birds of the World Alive. Lynx Edicions, Barcelona. Henta den 1. november 2015 
*Baudó Oropendola (Psarocolius cassini), foto: Edwar H Guarín/Flickr Henta den 1. november 2015
Sing, Sing, Sing (With a Swing)

**«Sing, Sing, Sing (With a Swing)»** er ein song frå 1936 skriven av Louis Prima, som først spelte han inn med New Orleans Gang og gav han ut i mars 1936 som Brunswick 7628, med «It's Been So Long» som B-side. Han er sterkt identifisert med storband og swingtida. Sjølv om han har tekst, som Prima skreiv, vart han framført som ein instrumental av Fletcher Henderson og mest kjend av Benny Goodman.

## Benny Goodman-innspelinga
Den 6. juli 1937 vart «Sing, Sing, Sing» spelt inn i Hollywood med Benny Goodman på klarinett; Harry James, Ziggy Elman og Chris Griffin på trompetar; Red Ballard og Murray McEachern på trombonar; Hymie Schertzer og George Koenig på altsaksofonar; Art Rollini og Vido Musso på tenorsaksofon; Jess Stacy på piano; Allan Reuss på gitar; Harry Goodman på bass og Gene Krupa på trommer. Songen vart arrangert av Jimmy Mundy. I motsetnad til dei fleste storbandarrangementa på den tida, som var avgrensa til tre minuttar slik at songen kunne spelast inn på ei standard 10-tommars 78-rpm-plate var versjonen til Goodman eit lengre verk. Innspelinga frå 1937 varer minst 8 min 43 sek, og tok opp begge sider på ein 12-tommar 78-plate. Dei lengste konsertopptaka av songen (med soloar) var 12 og eit halvt minutt lange. Mundy sitt arrangement nytta ein del av «Christopher Columbus», eit stykke skriven av Chu Berry for bandet til Fletcher Henderson, i tillegg til Prima sitt verk. 

I boka deira frå 1966, *Hear Me Talkin’ To Ya: The Story Of Jazz As Told By The Men Who Made It,* siterte Nat Shapiro og Nat Hentoff Goodman som skal ha sagt «'Sing, Sing, Sing' (som me starta å spele i Palomar den andre gongen me var der i 1936) var ein stor sak, og ingen konsertkveld var komplett utan han.» Jazzkonserten til Goodmann i 1938 i Carnegie Hall var forskjellig frå den kommersielle utgjevinga og seinare innspelingar med Goodmann-bandet. Musikarane i bandet til Goodman var dei same som i 1937, utanom Vernon Brown som var erstatta av Murray McEachern på trombone og Babe Russin som erstatta Vido Musso på tenorsaksofon.

Soloen til Goodman er meir sjølvgranskande i Carnegie-versjonen, med større variasjon i dynamikk og farge og Krupa speler eit pulserande tom-tom-akkompagnement der det tredje slaget er aksentuert bak Goodman for den første halvdelen av soloen, medan Jess Stacy set inn mollakkordar her og der.

## Kjelder

**Denne artikkelen bygger på «[[:en:Sing, Sing, Sing (With a Swing)|Sing, Sing, Sing (With a Swing)]]» frå ,  den 1. november 2015.* 
*** oppgav desse kjeldene:*


## Bakgrunnsstoff
*
Sophisticated Lady

**«Sophisticated Lady»** er ein jazzstandard komponert som ein instrumental i 1932 av Duke Ellington, og i tillegg tilskriven forleggaren Irving Mills, med ein tekst seinare skriven av Mitchell Parish. Teksten vart godkjend av Ellington, som skildra teksten som «*vedundeleg, men ikkje heilt passande til den opphavlege tanken min*.» Den originale tanken som inspirerte Ellington var tre grunnskulelærarar han hadde. «*Dei lærte heile vinteren og turnerte Europa om sommaren. For meg var det sofistikert*.»
Duke Ellington and His Orchestra introduserte *Sophisticated Lady* i 1933 med ei instrumental innspeling med soloar av Toby Hardwick på altsaksofon, Barney Bigard på klarinett, Lawrence Brown på trombone og Ellington på piano. Innspelinga gjekk inn på singellista den 27. mai 1933 og låg der i seksten veker, med ein tredjeplass som høgaste plassering.

Den tidlege vokalisten til Ellington, Adelaide Hall, spelte inn to versjonar av «Sophisticated Lady». I 1944 på Decca-etiketten (Decca – F. 8467) og til filmen frå 1989-1990 om livet hennar, kalla *Sophisticated Lady*. Hall spelte med Ellington ved fleire høve — i 1927, 1932 og 1933. Ein annan versjon av Adelaide Hall som syng «Sophisticated Lady» finst på britisk TV i 1987 på *Terry Wogan Show*.

Arild Andresen på piano med gitar og bass spelte han inn i Oslo den 11. mars 1955, som den første melodien i medleyen «Klaver-Cocktail Nr. 3». 

## Innspelingar
*Adelaide Hall : Decca (Decca – F. 8467) (1944), *Adelaide Hall live at the Riverside Studios* (VIP Series CDVIR 8312) (1990)
*Billie Holiday : *[[All or Nothing at All av Billie Holiday|All or Nothing at All]]* (1956)
*Sarah Vaughan : ''After Hours'' (1961)
*Julie London : *[[Sophisticated Lady av Julie London|Sophisticated Lady]]* (1962)
*Linda Ronstadt & Nelson Riddle : *[[Lush Life av Linda Ronstadt|Lush Life]]* (1984)
*Ariana Savalas : Sophisticated Lady (2014)
* Trio Désolé spelte inn songen i 2013 for albumet *Sweet Surrender*
*Larry Coryell : *Toku Do*
*Marcus Miller : *[[Silver Rain]]*
*Chicago : *[[Night & Day Big Band]]*
*Swingrass '83 : *Swingrass '83* (1983)
*Tony Bennett og Lady Gaga: *[[Cheek to Cheek]]* (album) (2014)

## Kjelder

**Denne artikkelen bygger på «[[:en:Sophisticated Lady|Sophisticated Lady]]» frå ,  den 1. november 2015.* 
*** oppgav desse kjeldene:*


## Bakgrunnsstoff
* «Sophisticated Lady» på jazzstandards.com
* Who Was Duke's Sophisticated Lady?
Turkisdaknis

**Turkisdaknis** (*Dacnis hartlaubi*) er ein fugl i tanagarfamilien som er endemisk for Colombia. Han lever i små oppstykka habitat i alle tre fjellkjeder av Andes, totalt utbreiingsareal er ca. 140 km2.

## Skildring
Turkisdaknisen er ein liten tanagar med ei kroppslengd på 11&nbsp;cm, der kjønna har stor skilnad i utsjånaden. Hannfuglen er lys turkisblå med ei svart maske, svart strupe, svart skulder og hale. Vengene er òg svarte, men med somme blåfrynsete fjører. Hofuglar er lite iaugefallande: brun overside, grå underside som går over til gulkvitt på midten av buken og brystet. Begge har kort og kraftig nebb og gul iris.

Lætet hos denne arten er ein uvanleg høg, monoton metallisk knirkelyd.

Han lever for det meste i fuktige habitat, mellom 1350 og 2200 moh.  Dette er fruktetarar som òg tar insekt og andre leddyr.

Storleiken på populasjonen er estimert til å ligge i området 3&nbsp;750-15&nbsp;000, og trudd å vere minkande. Arten er klassifisert som sårbar. Trugsmåla er avskoging for jordbruksføremål, kaffiplantasjar og urbanisering der arten har hatt naturleg habitat.

## Kjelder

* Hilty, S. (2011). 9 *[http://www.hbw.com/node/61728 Turquoise Dacnis (Dacnis hartlaubi)]* I: del Hoyo, J., Elliott, A., Sargatal, J., Christie, D.A. & de Juana, E. (eds.) (2015). Handbook of the Birds of the World Alive. Lynx Edicions, Barcelona. Henta den 1. november 2015 
*BirdLife International (2015) Species factsheet: *[http://www.birdlife.org/datazone/species/factsheet/22722969 Dacnis hartlaubi]*. Henta frå http://www.birdlife.org den 1. november 2015

;Referansar

## Bakgrunnsstoff

* Bilete av hannfugl frå Reinita Azul ProAves reserve, foto: Fabrice Schmitt /Flickr.com
*